钦定古今图书集成/明伦汇编/家范典/第102卷 > 《大雅行苇四章》
## 钦定古今图书集成/明伦汇编/家范典/第102卷 > 《大雅行苇四章》

疑此“祭毕而燕父兄耆老” 之诗。

敦彼《行苇》，牛羊勿践履。方苞方体，维叶泥泥。戚戚兄
弟，莫远具尔。或肆之筵，或授之几。

肆筵设席，授几有缉御。或献或酢，洗爵奠斝。醓醢以
荐，或燔或炙。嘉殽脾臄，或歌或咢。

敦弓既坚，四𬭤既钧。舍矢既均，序宾以贤。敦弓既句，
既挟四𬭤。“《四𬭤》如树，序宾以不侮。”

曾孙维主，酒醴维醹。酌以大斗，以祈黄耇。黄耇台背，
以引以翼。寿考维祺，以介景福。